pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM delighted with TasteAtlas ranked “Som tam - Phla kung” as top 10 Best Rated SALADS in the World.
วันอังคารที่ 25 เมษายน 2566
25/04/2566
PM delighted with TasteAtlas ranked “Som tam - Phla kung” as top 10 Best Rated SALADS in the World.
PM delighted with TasteAtlas ranked “Som tam - Phla kung” as top 10 Best Rated SALADS in the World.
April 22, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the Prime Minister and Defense Minister Gen. Prayut Chan-o-cha were pleased on the results of Thai dishes ranking from TasteAtlas, a website that compiles recipes and reviews from food critics around the world revealed 10 Best Rated SALADS in the World (2023) which the voting results have 2 Thai dishes ranked, namely “Som tam” (papaya salad) on 6th place and “Phla kung” (shrimp salad) on 9th place.
Government Spokesperson said the 10 Best Rated SALADS in the World were ranked by results from reviewers around the world. Announced on March 27, 2023 for Som tam (papaya salad) which received 6th place in this ranking. The website described that the ingredients of Som tam menu consist of thinly sliced green papaya, peanuts, long beans, tomatoes, dried shrimps and other ingredients as desired, mixed with a sauce that contains garlic, chili, fish sauce, palm sugar, lime juice or tamarind juice. This menu has a spicy, sweet and sour taste that can be found in the Northeast of Thailand. There are many types of papaya salad menu depending on the ingredients. It is a popular simple salad menu. and basic menu item in Thai restaurants around the world by eating as a main dish, with rice or with other types of protein foods.
For Phla kung (shrimp salad), received 9th place in this ranking. The website described that it as a fresh shrimp salad with a spicy and sour taste. The ingredients are shrimp, lemongrass, red onion, lettuce, kaffir lime leaves, coriander and mint leaves, all covered with a chili-lime dressing. This menu can be modified in many variations of this dish, some of which can add raw materials and other ingredients as needed this menu to has a strong taste and scented with Thai herbs.
According to the Government Spokesperson, the Prime Minister is delighted that Thai dishes has been consistently ranked. It represents the outstanding food culture that is diverse and popular. Thai dishes through a combination of raw materials, including herbs and spices are unique. There are ingredients that nutritious as well as having a mellow taste. The Prime Minister also thanked for those involved in the food business, who still maintains the value of the identity of Thai dishes in order to create a reputation for the country.
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะทำงานบริหารจัดการการแพร่ระบาดของโรคใบร่วงยางพารา ครั้งที่ 1/2566
วันพุธที่ 3 พฤษภาคม 2566
รองปลัดกระทรวงเกษตรและสหกรณ์เป็นประธานการประชุมคณะทํางานบริหารจัดการการแพร่ระบาดของโรคใบร่วงยางพารา ครั้งที่ 1/2566
การประชุมคณะทํางานบริหารจัดการการแพร่ระบาดของโรคใบร่วงยางพารา ครั้งที่ 1/2566
วันที่ 3 พฤษภาคม 2566 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะทํางานบริหารจัดการการแพร่ระบาดของโรคใบร่วงยางพารา ครั้งที่ 1/2566 พร้อมด้วยนายสุขทัศน์ ต่างวิริยกุล รองผู้ว่าการด้านปฏิบัติการ, นายขจรจักษณ์ นวลพรหมสกุล รองผู้ว่าการด้านบริหาร และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม 123 กระทรวงเกษตรและสหกรณ์ และผ่านสื่ออิเล็กทรอนิกส์ โดยมีสาระสําคัญดังนี้
1. ที่ประชุมรับทราบคําสั่งกระทรวงเกษตรและสหกรณ์ ที่ 351/2565 เรื่อง แต่งตั้งคณะทํางานบริหารจัดการการแพร่ระบาดของโรคใบร่วงยางพารา สั่ง ณ วันที่ 1 มิถุนายน 2565 และคําสั่งกระทรวงเกษตรและสหกรณ์ ที่ 663/2565 เรื่อง แต่งตั้งคณะทํางานบริหารจัดการการแพร่ระบาดของโรคใบร่วงยางพารา (เพิ่มเติม) สั่ง ณ วันที่ 16 กันยายน 2565
2. ที่ประชุมรับทราบผลการดําเนินงานที่เกี่ยวข้องกับโรคใบร่วงชนิดใหม่ในยางพาราที่ผ่านมา ได้แก่ สถานการณ์การแพร่ระบาดและการดําเนินงานของการยางแห่งประเทศไทย, กรมวิชาการเกษตร และกรมส่งเสริมการเกษตร เพื่อแก้ไขปัญหาโรคใบร่วงยางพารา
3. ที่ประชุมเห็นชอบการทบทวนร่างคําสั่งแต่งตั้งคณะทํางานย่อยเพื่อบริหารจัดการการแพร่ระบาดของโรคใบร่วงยางพารา จํานวน 4 คณะ ได้แก่ 1) คณะทํางานย่อยด้านการสร้างการรับรู้โรคใบร่วงยางพารา 2) คณะทํางานย่อยด้านเผชิญเหตุควบคุมป้องกันและกักกันโรคใบร่วงยางพารา 3) คณะทํางานย่อยด้านการฟื้นฟูสวนยางและเยียวยาเกษตรกรชาวสวนยาง 4) คณะทํางานย่อยด้านการศึกษา วิจัย และการผลิตปัจจัยป้องกันกําจัดโรคใบร่วงยางพารา โดยเห็นชอบให้เพิ่มผู้แทนหน่วยงานที่เกี่ยวข้องและกําหนดอํานาจหน้าที่เพิ่มเติมในแต่ละคณะทํางานให้ครอบคลุมการทํางานในทุกด้าน พร้อมทั้งมอบหมายให้ฝ่ายเลขาฯ จัดทําร่างคําสั่งให้เป็นไปตามมติที่ประชุม
4. ที่ประชุมเห็นชอบการจัดทํามาตรการควบคุมโรคของแปลงขยายพันธุ์ยางเพื่อการค้า โดยมอบหมายให้หน่วยงานที่เกี่ยวข้องศึกษาสาเหตุและกลไกของการเกิดโรคเชิงลึกตามหลักการทางระบาดวิทยา เพื่อนําข้อมูลมาจัดทําแนวทางการควบคุมโรคให้มีประสิทธิภาพ
5. ที่ประชุมเห็นชอบการจัดทําแผนบริหารจัดการโรคใบร่วงยางพารา ประจําปี 2566 - 2567 โดยมอบหมายให้คณะทํางานย่อยเพื่อบริหารจัดการการแพร่ระบาดของโรคใบร่วงยางพารา จํานวน 4 คณะข้างต้น ไปร่วมกันร่างแผนบริหารจัดการฯ และนํามาพิจารณาในการประชุมครั้งต่อไป
รัฐบาลไทย-ข่าวทำเนียบรัฐบาล-ธอส. พร้อมให้ยืนยันตัวตนด้วยใบหน้าก่อนโอนเงินผ่าน Application : GHB ALL GEN
วันพุธที่ 3 พฤษภาคม 2566
03/05/2566
ธอส. พร้อมให้ยืนยันตัวตนด้วยใบหน้าก่อนโอนเงินผ่าน Application : GHB ALL GEN
ธอส. เดินหน้าพัฒนาเทคโนโลยีเพื่อดูแลความปลอดภัยให้กับลูกค้าในการทําธุรกรรมผ่าน  Application : GHB ALL GEN ตามนโยบายของ ธปท. โดยให้สแกนใบหน้าเพื่อยืนยันตัวตนเมื่อทําธุรกรรมการโอนเงิน สําหรับลูกค้าที่ต้องการโอนเงินตั้งแต่ 50,000 บาทขึ้นไปต่อรายการ
ธนาคารอาคารสงเคราะห์ (ธอส.) สถาบันการเงินของรัฐ ที่มีพันธกิจ “ทําให้คนไทยมีบ้าน” พร้อมเดินหน้าพัฒนาเทคโนโลยีเพื่อดูแลความปลอดภัยให้กับลูกค้าในการทําธุรกรรมผ่าน Application : GHB ALL GEN ตามนโยบายของธนาคารแห่งประเทศไทย (ธปท.) โดยให้สแกนใบหน้าเพื่อยืนยันตัวตนเมื่อทําธุรกรรมการโอนเงิน สําหรับลูกค้าที่ต้องการโอนเงินตั้งแต่ 50,000 บาทขึ้นไปต่อรายการ ลูกค้าที่มียอดทําธุรกรรมสะสม 200,000 บาทต่อวัน และลูกค้าที่ต้องการขอปรับเพิ่มวงเงินการทํารายการโอนตั้งแต่ 50,000 บาทต่อวันขึ้นไป โดยทางธนาคารขอให้ผู้ใช้บริการ Application : GHB ALL GEN นําบัตรประชาชนมาลงทะเบียนใบหน้าที่ ธอส. ทุกสาขาทั่วประเทศ ตั้งแต่วันนี้เป็นต้นไป สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-สถาบันการบินพลเรือน โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 7
วันพุธที่ 3 พฤษภาคม 2566
สถาบันการบินพลเรือน โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 7
...
สถาบันการบินพลเรือน (สบพ.) โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 7
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตร และกล่าวปิดการฝึกอบรมหลักสูตร ICAO Training Developers Course (TDC) รุ่นที่ 7 ซึ่งดําเนินการฝึกอบรมระหว่างวันที่ 20 เมษายน - 3 พฤษภาคม 2566 ณ สบพ. กรุงเทพฯ โดยมีผู้เข้ารับการฝึกอบรมจํานวนทั้งสิ้น 15 ท่าน เป็นบุคลากรจาก สํานักงานการบินพลเรือนแห่งประเทศไทย (กพท.)
สําหรับหลักสูตรดังกล่าว จัดขึ้นเพื่อเสริมสร้างความรู้ และทักษะในการพัฒนาหลักสูตร Competency Based Training โดยใช้กระบวนการพัฒนาหลักสูตรขององค์การการบินพลเรือนระหว่างประเทศ (ICAO Methodology) ตาม DOC 9941 เพื่อให้ผู้เข้าอบรมสามารถนําความรู้ไปเพื่อกํากับดูแล (Oversight) การพัฒนาหลักสูตรที่ กพท. รับรองให้มีแนวทางการพัฒนาตามมาตรฐาน ICAO ในรูปแบบ Competency Based Training ต่อไป โดยได้เชิญ คุณ Meng Xiaoya ผู้เชี่ยวชาญจาก ICAO เป็นครูผู้สอนในครั้งนี้
รัฐบาลไทย-ข่าวทำเนียบรัฐบาล-ข่าวดี! ไข่ไก่ไทย บุกตลาดมาเลเซีย หลังทางการอนุญาตให้นำเข้าเป็นครั้งแรก
วันพุธที่ 3 พฤษภาคม 2566
ข่าวดี! ไข่ไก่ไทย บุกตลาดมาเลเซีย หลังทางการอนุญาตให้นําเข้าเป็นครั้งแรก
.....
เป็นข่าวดีอีกครั้งที่สินค้าเกษตรไทย “ไข่ไก่สด” สามารถส่งออกไปประเทศมาเลเซียได้สําเร็จเป็นครั้งแรก หลังจากที่หน่วยงาน Department of Veterinary Services (DVS) ของประเทศมาเลเซีย ได้แจ้งอนุญาตการนําเข้าไข่ไก่สดจากประเทศไทย
.
โดยการเปิดตลาดครั้งนี้เป็นการเปิดตลาด “เป็นกรณีพิเศษ” เนื่องจากข้อกังวลของรัฐบาลมาเลเซียต่อสถานการณ์สินค้าไข่ไก่สดขาดแคลนจากปัญหาสงครามรัสเซีย – ยูเครน
.
ทั้งนี้ การอนุญาตให้นําเข้าจากประเทศไทย จะมีผลทันทีและจะมีผลถึง 30 พ.ค. 66 คาดว่ามาเลเซียจะยังมีความจําเป็นต้องนําเข้าไข่ไก่จากต่างประเทศอีก 6 เดือนนับจากนี้
.
ปัจจุบันประเทศไทยมีกําลังการผลิตไข่ไก่ได้ประมาณ 43 ล้านฟองต่อวัน มีการส่งออกประมาณ 1.5 ล้านฟองต่อวัน ซึ่งการเปิดตลาดส่งออกเพิ่มเติมดังกล่าว “จะไม่กระทบต่อการบริโภคภายในประเทศ” อย่างแน่นอน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กรมการจัดหางาน เตือนแรงงานต่างชาติ ทำผิด ม. 112 มีสิทธิถูกเพิกถอนใบอนุญาตทำงาน
วันพุธที่ 3 พฤษภาคม 2566
03/05/2566
​กรมการจัดหางาน เตือนแรงงานต่างชาติ ทําผิด ม. 112 มีสิทธิถูกเพิกถอนใบอนุญาตทํางาน
นายไพโรจน์ โชติกเสถียร อธิบดีกรมการจัดหางาน เปิดเผยว่า จากเหตุการณ์วันแรงงาน เมื่อวันที่ 1 พฤษภาคม ที่ผ่านมา กรณีม็อบแรงงานต่างชาติเคลื่อนไหวเรียกร้อง “ปฏิรูปกษัตริย์ สร้างรัฐสวัสดิการ” นั้น
กรมการจัดหางาน ขอเตือนไปยังแรงงานต่างชาติที่เข้ามาทํางานในประเทศไทยทุกเชื้อชาติ ว่า พฤติการณ์ในลักษณะดังกล่าวหากหน่วยงานด้านความมั่นคงพิจารณาแล้วเห็นว่า เข้าข่ายเป็นความผิดตามมาตรา 112 แห่งประมวลกฎหมายอาญา หรือเป็นความผิดตามกฎหมายที่เกี่ยวกับความสงบเรียบร้อย แม้แรงงานต่างชาติผู้นั้นจะมีใบอนุญาตทํางาน และเข้ามาทํางานอย่างถูกต้อง แต่เมื่อมีความผิดตามกฎหมาย กรมการจัดหางานมีสิทธิพิจารณาเพิกถอนใบอนุญาตทํางานของแรงงานต่างชาตินั้น ตาม พระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม และแจ้งต่อสํานักงานตรวจคนเข้าเมือง เพื่อเพิกถอนสิทธิในการอยู่ในราชอาณาจักรตามพระราชบัญญัติคนเข้าเมือง พ.ศ.2522 ต่อไปได้
นอกจากนี้หากตรวจสอบพบว่าเป็นแรงงานต่างชาติที่ลักลอบเข้ามาทํางานกับนายจ้างโดยไม่มีใบอนุญาตทํางาน นอกจากมีความผิดตามกฎหมายว่าด้วยคนเข้าเมืองแล้ว กรมการจัดหางานจะร้องทุกข์กล่าวโทษแก่แรงงานต่างชาติ ในความผิดฐานทํางานโดยไม่มีใบอนุญาตทํางาน ซึ่งมีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และดําเนินคดีกับนายจ้างที่จ้างแรงงานต่างชาติดังกล่าว ในความผิดฐานให้คนต่างด้าวทํางานโดยไม่มีใบอนุญาตทํางาน ซึ่งมีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“กรมการจัดหางานตระหนักและให้ความสําคัญกับการเคารพสิทธิมนุษยชน และการปฏิบัติอย่างเท่าเทียม โดยไม่คํานึงถึงความแตกต่างด้านเชื้อชาติ สัญชาติ ศาสนา หรือเพศ คําว่า “คนต่างด้าว” เป็นถ้อยคําตามกฎหมาย ตามพระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม หมายถึง บุคคลธรรมดาซึ่งไม่มีสัญชาติไทย ซึ่งกรมการจัดหางานเอง ใช้ทั้งคําว่า “คนต่างด้าว” หรือ “คนต่างชาติ” และ “แรงงานต่างชาติ” หรือ “แรงงานข้ามชาติ” หรือแรงงานต่างด้าว ในการสื่อสารและนําเสนอข่าวมาโดยตลอด เพราะถือว่ามีความหมายและให้คุณค่าที่ไม่แตกต่างกัน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามการดำเนินงาน ตามมาตรการอำนวยความสะดวกและความปลอดภัย รองรับการเดินทางของประชาชนช่วงวันหยุดต่อเนื่องวันฉัตรมงคล ระหว่างวันที่ 4- 7 พฤษภาคม 2566
วันพุธที่ 3 พฤษภาคม 2566
กรมการขนส่งทางราง ลงพื้นที่ติดตามการดําเนินงาน ตามมาตรการอํานวยความสะดวกและความปลอดภัย รองรับการเดินทางของประชาชนช่วงวันหยุดต่อเนื่องวันฉัตรมงคล ระหว่างวันที่ 4- 7 พฤษภาคม 2566
...
วันนี้ (3 พฤษภาคม 2566) ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ลงพื้นที่ติดตามการดําเนินงานตามมาตรการอํานวยความสะดวกและความปลอดภัยรองรับการเดินทางของประชาชนช่วงวันหยุดต่อเนื่องวันฉัตรมงคล ระหว่างวันที่ 4- 7 พฤษภาคม 2566 ของกระทรวงคมนาคม ณ สถานีกลางกรุงเทพอภิวัฒน์ และรถไฟฟ้าใต้ดินสถานีบางซื่อ เนื่องจากวันนี้เป็นวันทํางานวันสุดท้ายก่อนหยุดต่อเนื่องวันฉัตรมงคล 4 วัน เนื่องจากคณะรัฐมนตรีเมื่อวันที่ 10 มกราคม 2566 ได้มีมติเห็นชอบให้วันที่ 5 พฤษภาคม 2566 เป็นวันหยุดราชการเพิ่มเติมเป็นกรณีพิเศษ ซึ่งจะมีประชาชนเริ่มทะยอยเดินทางท่องเที่ยวและเดินทางกลับภูมิลําเนาสําหรับคนที่ไม่ได้กลับในช่วงเทศกาลสงกรานต์ที่ผ่านมา โดยในการลงพื้นที่พบว่า สถานีกลางกรุงเทพอภิวัฒน์มีผู้โดยสารเพิ่มขึ้นจากช่วงเวลาปกติ แต่สามารถบริหารจัดการเป็นไปด้วยความเรียบร้อย
ทั้งนี้ ได้มีการหารือกับผู้ให้บริการถึงการเตรียมความพร้อมต่างๆ ภายในสถานี เช่น การจัดเก้าอี้เสริมในพื้นที่พักคอยผู้โดยสาร การปรับปรุงห้องน้ําภายในสถานีให้พร้อมใช้งาน การเพิ่มเจ้าหน้าที่ตรวจตั๋วโดยสารก่อนขึ้นชั้นชานชาลา การจัดเตรียมรถเข็นเพื่อหมุนเวียนรองรับการให้บริการทั้งเที่ยวไปและรองรับขากลับที่ชั้นชานชาลา การให้บริการปฐมพยาบาลในกรณีที่เจ็บป่วย โดยห้องปฐมพยาบาลที่สถานีกลางกรุงเทพอภิวัฒน์มีพยาบาลประจําให้บริการ นอกจากนี้ ยังมีจุดบริการ Lost and Found ในกรณีที่ผู้โดยสารลืมสิ่งของหรือสัมภาระไว้ที่สถานีกลางกรุงเทพอภิวัฒน์หรือบนขบวนรถไฟสามารถโทรแจ้ง 1690 เพื่อประสานเจ้าหน้าที่ที่เกี่ยวข้องตรวจสอบ ส่วนในด้านการให้บริการเดินรถ ได้กําชับการรถไฟแห่งประเทศไทยตรวจสอบความพร้อมของเส้นทางรถไฟ เพิ่มเจ้าหน้าที่อํานวยความสะดวก เฝ้าระวังจุดเสี่ยงและจุดตัดทางรถไฟ และเข้มงวดการตรวจวัดแอลกอฮอล์ผู้ปฏิบัติหน้าที่ด้านการเดินรถ ตลอดจนจัดตู้เสริมพ่วงในเส้นทางที่มีประชาชนเดินทางหนาแน่น เป็นต้น
นอกจากนี้ กรมการขนส่งทางรางยังได้ประสานผู้ให้บริการรถไฟฟ้า พิจารณาจัดเพิ่มเที่ยววิ่งในกรณีที่มีประชาชนเดินทางหนาแน่นในชั่วโมงเร่งด่วนเช้าเย็น โดยเฉพาะวันที่ 5 พฤษภาคม 2566 ซึ่งยังคงมีบริษัทเอกชนยังคงทํางานตามปกติ เพื่อรองรับประชาชนที่เดินทางด้วยระบบราง ทั้งนี้ ในช่วงวันหยุดต่อเนื่อง 4 วัน กรมการขนส่งทางรางได้จัดเจ้าหน้าที่เตรียมความพร้อมกรณีเกิดเหตุฉุกเฉิน/รถไฟฟ้าขัดข้อง เพื่อประสานแก้ไขประสานแก้ไขปัญหาได้อย่างทันท่วงที รวมทั้งสรุปปริมาณการเดินทางของประชาชนด้วยระบบรางพร้อมสรุปด้านความปลอดภัยในการให้บริการระบบรางประจําวันด้วย
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ร่วมบูรณาการ สปอ. และ กรอ. เร่งหาแนวทางในการกำกับ ดูแลโรงงาน พร้อมกำชับหน่วยงานที่เกี่ยวข้อง
วันพุธที่ 3 พฤษภาคม 2566
03/05/2566
รองปลัดฯ ณัฏฐิญา ร่วมบูรณาการ สปอ. และ กรอ. เร่งหาแนวทางในการกํากับ ดูแลโรงงาน พร้อมกําชับหน่วยงานที่เกี่ยวข้อง
รองปลัดฯ ณัฏฐิญา ร่วมบูรณาการ สปอ. และ กรอ. เร่งหาแนวทางในการกํากับ ดูแลโรงงาน พร้อมกําชับหน่วยงานที่เกี่ยวข้อง
รองปลัดฯ ณัฏฐิญา ร่วมบูรณาการ สปอ. และ กรอ. เร่งหาแนวทางในการกํากับ ดูแลโรงงาน พร้อมกําชับหน่วยงานที่เกี่ยวข้องใช้ความระมัดระวังในการรับมือกับผู้กระทําผิดซ้ําซาก กรณีบริษัท เอกอุทัย จํากัด (สาขากลางดง) และ บริษัท แวกซ์ กาเบ็จ รีไซเคิล เซ็นเตอร์ จํากัด
วันที่ 1 พฤษภาคม 2566 เวลา 13.30 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วย นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม นายพุทธิกรณ์ วิชัยดิษฐ อุตสาหกรรมจังหวัดนครราชสีมา นายอานันท์ ฟักสังข์ อุสาหกรรมจังหวัดราชบุรี ร่วมกันประชุมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม เพื่อกําหนดแนวทางการกํากับ ดูแล โรงงานอุตสาหกรรมให้ปฏิบัติตามกฎหมายอย่างใกล้ชิด โดยยกตัวอย่างกรณีบริษัท เอกอุทัย จํากัด (สาขากลางดง) ตําบลกลางดง อําเภอปากช่อง จังหวัดนครราชสีมา เป็นโรงงานจําพวกที่ 3 ลําดับที่ 57 (1) ประกอบกิจการผลิตปูนขาว เผาสิ่งปฏิกูลหรือวัสดุที่ไม่ใช้แล้วในเตาเผาปูนขาว และเป็นกลุ่มโรงงานผู้รับกําจัดหรือบําบัดของเสีย ลําดับที่ 101 (รับกําจัดของเสียอันตราย) และ บริษัท แวกซ์ กาเบ็จ รีไซเคิล เซ็นเตอร์ จํากัด ประกอบกิจการรับวัสดุเหลือใช้และเคมีภัณฑ์ที่ไม่ใช้แล้ว มารีไซเคิลผลิตเป็นผลิตภัณฑ์ใหม่ และประกอบกิจการซ่อมและล้างถัง ซึ่งก่อนหน้านี้ได้เกิดเพลิงไหม้ทําให้โรงงานได้รับความเสียหายและส่งผลกระทบต่อการดําเนินกิจการของโรงงาน
โดยที่ประชุมได้ร่วมกันหาแนวทางในการกํากับดูแลโรงงานอุตสาหกรรม ที่อาจจะก่อให้เกิดปัญหาในการลักลอบทิ้งกากของเสียอันตรายจากกลุ่มโรงงานรับกําจัดของเสีย สร้างผลกระทบต่อประชาชนและสิ่งแวดล้อม พร้อมกําชับให้ทางกรมโรงงานอุตสาหกรรม และสํานักงานอุตสาหกรรมจังหวัดนครราชสีมา เร่งหามาตรการรองรับเพื่อป้องกันการกระทําความผิดซ้ําของโรงงานต่อไป
รัฐบาลไทย-ข่าวทำเนียบรัฐบาล-ย้ำกลุ่มเสี่ยง 607/608 รีบเข้ารับวัคซีนเข็มกระตุ้น เพิ่มภูมิคุ้มกัน หลังผู้ติดเชื้อเพิ่มขึ้นเกือบเท่าตัว
วันพุธที่ 3 พฤษภาคม 2566
ย้ํากลุ่มเสี่ยง 607/608 รีบเข้ารับวัคซีนเข็มกระตุ้น เพิ่มภูมิคุ้มกัน หลังผู้ติดเชื้อเพิ่มขึ้นเกือบเท่าตัว
.....
กรมควบคุมโรค รายงานสถานการณ์โควิด-19 รายสัปดาห์ ระบุว่า ข้อมูลของสัปดาห์ที่ผ่านมา ระหว่างวันที่ 23 – 29 เม.ย. 66 ยอดเพิ่มเกือบเท่าตัว โดยพบผู้ป่วยรักษาตัวในโรงพยาบาล 1,811 ราย เฉลี่ย 258 รายต่อวัน ขณะที่ผู้มีเสียชีวิตจํานวน 10 ราย เฉลี่ยวันละ 1 ราย
.
คาดว่าผู้ติดเชื้อจะเพิ่มขึ้นจํานวนมากในช่วงฤดูฝนพร้อมกับการระบาดของโรคไข้หวัดใหญ่ โดยเฉพาะกลุ่ม 607 และ 608 ที่ยังไม่ได้รับวัคซีนหรือไม่ได้รับเข็มกระตุ้นจะมีความเสี่ยงป่วยหนักและเสียชีวิตได้ ดังนั้น การฉีดวัคซีนป้องกันโควิด-19 พร้อมกับวัคซีนป้องกันโรคไข้หวัดใหญ่ และการฉีดภูมิคุ้มกันสําเร็จรูป (LAAB) จะสามารถลดความเสี่ยงดังกล่าวได้
.
เพื่อเตรียมความพร้อมป้องกันการป่วยหนักจากโรคโควิด-19 และไข้หวัดใหญ่ในช่วงฤดูฝน จึงขอเชิญชวนให้ผู้สูงอายุหรือกลุ่มเสี่ยงทุกคน ติดต่อเข้ารับการสร้างเสริมภูมิคุ้มกันต่อโควิด-19 ไม่ว่าจะเป็นวัคซีน หรือภูมิคุ้มกันสําเร็จรูป (LAAB) ณ สถานพยาบาลใกล้บ้าน
.
อ่านเพิ่มเติม คลิกhttps://www.thaigov.go.th/news/contents/details/67844
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-5 พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
วันพุธที่ 3 พฤษภาคม 2566
03/05/2566
5 พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
5 พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
5 พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
ทรงพระเจริญ
ควรมิควรแล้วแต่จะโปรด
เกล้ากระหม่อม คณะผู้บริหาร ข้าราชการ และเจ้าหน้าที่กระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี 5 สินค้าไทยโดดเด่น ครองส่วนแบ่งการค้าส่งออกสูงเป็นอันดับ 1 ในตลาดโลกในปี 2565 โดยทุเรียนมีส่วนแบ่งในตลาดโลกถึง 93%
วันพุธที่ 3 พฤษภาคม 2566
03/05/2566
โฆษกรัฐบาลเผย นายกฯ ยินดี 5 สินค้าไทยโดดเด่น ครองส่วนแบ่งการค้าส่งออกสูงเป็นอันดับ 1 ในตลาดโลกในปี 2565 โดยทุเรียนมีส่วนแบ่งในตลาดโลกถึง 93%
สะท้อนคุณภาพสินค้าไทย และนโยบายส่งเสริมของรัฐบาล ตลอดจนการทํางานของทุกหน่วยงานในการส่งเสริมและขยายตลาด
วันนี้ (วันที่ 3 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานผลการวิเคราะห์ 5 สินค้าไทย ที่ติดอันดับ 1 ในการครองส่วนแบ่งการค้าส่งออกในตลาดโลก ประจําปี 2565 ซึ่งพบว่า ทุเรียน มันสําปะหลัง ถุงยางอนามัย สับปะรดกระป๋อง และปลาทูน่ากระป๋อง มีมูลค่าการส่งออกและส่วนแบ่งในตลาดโลกเพิ่มขึ้นต่อเนื่อง โดยเฉพาะทุเรียน ซึ่งมีมูลค่าการส่งออกทุเรียนสดมูลค่า 3,219.42 ล้านดอลลาร์สหรัฐ และมีส่วนแบ่งในตลาดโลกถึง 93.3% สะท้อนศักยภาพสินค้าไทย พร้อมส่งเสริมและขยายตลาดใหม่ที่น่าสนใจเพิ่มเติม
โฆษกประจําสํานักนายกรัฐมนตรีกล่าวว่า สํานักงานนโยบายและยุทธศาสตร์การค้า (สนค.) กระทรวงพาณิชย์ เผยรายงานการวิเคราะห์ 5 สินค้าไทยที่พิจารณาจากสินค้าที่มีส่วนแบ่งการนําเข้าในตลาดโลกเป็นอันดับที่ 1 ในปี 2565 จาก Global Demand Dashboard ผ่านเว็บไซต์คิดค้า.com (http://คิดค้า.com) ซึ่งได้แก่
- ทุเรียนสด มีมูลค่าการส่งออก 3,219.42 ล้านดอลลาร์สหรัฐ และมีส่วนแบ่งในตลาดโลก 93.3% โดยตลาดส่งออกหลักของไทย ได้แก่ จีน ฮ่องกง และไต้หวัน ตามลําดับ
- มันสําปะหลัง มีมูลค่าการส่งออก 1,523.80 ล้านดอลลาร์สหรัฐ และมีส่วนแบ่งในตลาดโลก 46.5% โดยตลาดส่งออกหลักของไทยคือ จีน ซึ่งคิดเป็น 98.6% ของมูลค่าส่งออกไทยทั้งหมด
- ถุงยางอนามัย มีมูลค่าการส่งออก 272.26 ล้านดอลลาร์สหรัฐ และมีส่วนแบ่งในตลาดโลก 44.0% โดยตลาดส่งออกหลักของไทย ได้แก่ จีน สหรัฐฯ และเวียดนาม ตามลําดับ
- สับปะรดกระป๋อง มีมูลค่าการส่งออก 469.69 ล้านดอลลาร์สหรัฐ และมีส่วนแบ่งในตลาดโลก 36.4% โดยตลาดส่งออกหลักของไทย ได้แก่ สหรัฐฯ รัสเซีย และเยอรมนี ตามลําดับ
- ปลาทูน่ากระป๋อง มีมูลค่าการส่งออก 2,284.21 ล้านดอลลาร์สหรัฐ และมีส่วนแบ่งในตลาดโลก 24.8% โดยตลาดส่งออกหลักของไทย ได้แก่ สหรัฐฯ ญี่ปุ่น และออสเตรเลีย ตามลําดับ
ทั้งนี้ ข้อมูลดังกล่าวสอดคล้องกับกรมส่งเสริมการเกษตร กระทรวงเกษตรและสหกรณ์ ซึ่งพบว่าในปี 2565 ไทยได้ส่งออกทุเรียน แบ่งเป็นสองประเภทหลักได้แก่ 1. ทุเรียนสด มีมูลค่าการส่งออกถึง 110,144 ล้านบาท 2. ทุเรียนแช่แข็ง มีมูลค่าการส่งออกถึง 14,943 ล้านบาท โดยสายพันธุ์ที่ได้รับความนิยม เช่น สายพันธุ์หมอนทอง สายพันธุ์ก้านยาว สายพันธุ์หลงลับแล
“นายกรัฐมนตรีขอบคุณทุกปัจจัยที่ส่งผลให้เห็นความสําเร็จของทุกภาคส่วนในการส่งเสริมและผลักดันสินค้าไทยที่ให้สามารถแข่งขันในตลาดโลกได้อย่างต่อเนื่อง พร้อมเชื่อมั่นว่าสินค้าไทยในประเภทอื่น ๆ ยังมีศักยภาพที่จะขยายตลาดใหม่ได้อีกมาก ผ่านนโยบายของรัฐบาลในการส่งเสริมการกระจายสินค้าและการขายสินค้าทั้งตลาดภายในประเทศและต่างประเทศ ส่งเสริมผู้ประกอบการไทย ตลอดจนการจับคู่ธุรกิจ (Business Matching) ให้สอดรับกับความต้องการของผู้บริโภค เพื่อนําเสนอสินค้าไทยให้เป็นที่รู้จักเพิ่มส่วนแบ่งทางการตลาด เพิ่มมูลค่าทางการค้าให้กับประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-พม. เผยระบบ ESS มีประชาชนเข้าร่วมกว่า 90,000 ราย รับแจ้งเหตุกว่า 1,800 ราย   พร้อมเชิญชวนเพิ่มเพื่อนผ่าน Line OA “ESS Help Me”  สกัดเหตุรุนแรง
วันพุธที่ 3 พฤษภาคม 2566
พม. เผยระบบ ESS มีประชาชนเข้าร่วมกว่า 90,000 ราย รับแจ้งเหตุกว่า 1,800 ราย   พร้อมเชิญชวนเพิ่มเพื่อนผ่าน Line OA “ESS Help Me”  สกัดเหตุรุนแรง
พม. เผยระบบ ESS มีประชาชนเข้าร่วมกว่า 90,000 ราย รับแจ้งเหตุกว่า 1,800 ราย พร้อมเชิญชวนเพิ่มเพื่อนผ่าน Line OA “ESS Help Me”  สกัดเหตุรุนแรง
วันนี้ (2 พ.ค. 66) เวลา 18.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า หลังจากมีการเปิดใช้ระบบ ESS ซึ่งเป็นระบบแจ้งเหตุฉุกเฉินทางสังคม (Emergency Social Services: ESS) ผ่าน Line OA “ESS Help Me” อย่างเป็นทางการ เมื่อวันที่ 5 เมษายน 2566 ที่ผ่านมา พบว่า มีประชาชนให้ความสนใจระบบ ESS เป็นจํานวนมาก โดยได้เพิ่มเพื่อน ผ่าน Line OA “ESS Help Me” จนถึงปัจจุบัน (ข้อมูล ณ วันที่ 2 พ.ค. 66) มีจํานวนรวมทั้งสิ้น 98,484 ราย โดยมีการใช้บริการแจ้งเหตุฉุกเฉินทางสังคม จํานวน 1,899 ราย
นายอนุกูล กล่าวว่า สําหรับปัญหาที่มีการแจ้งเหตุฉุกเฉินทางสังคม ผ่านระบบ ESS ส่วนใหญ่พบว่า เป็นปัญหาข่มขู่ว่าจะทําร้ายหรือทําร้าย ปัญหามั่วสุมจนก่อให้เกิดเหตุร้าย และปัญหาผู้คลุ้มคลั่งก่อให้เกิดเหตุร้าย ตัวอย่างเช่น เมื่อวันที่ 20 เมษายน ที่ผ่านมา มีหญิงสาวผู้แจ้งระงับเหตุด่วน ผ่านระบบ ESS ที่ อ.เมือง จ.พิษณุโลก ซึ่งหลังได้รับแจ้งเหตุแล้ว เจ้าหน้าที่ตํารวจในพื้นที่ สภ.เมืองพิษณุโลก เดินทางไปถึงที่เกิดเหตุภายในเวลา 20 นาที และเข้าระงับเหตุการณ์ได้อย่างรวดเร็วทันเหตุการณ์ โดยเข้าช่วยเหลือหญิงสาวอายุ 17 ปี ถูกพี่ชายแท้ๆ ทําร้ายร่างกายหลายครั้ง อีกทั้งห้ามปราบไม่ให้พี่ชายทําร้ายร่างกายอีก จากนั้นพัฒนาสังคมและความมั่นคงของมนุษย์จังหวัดพิษณุโลกและเจ้าหน้าที่นักสังคมสงเคราะห์ได้โทรศัพท์ไปพูดคุยกับหญิงสาวดังกล่าว เพื่อให้ความช่วยเหลือและคุ้มครองสวัสดิภาพต่อไป ทั้งนี้หญิงสาวผู้แจ้งเหตุกล่าวว่า ได้กดแจ้งเหตุขอความเหลือบนมือถือ ผ่านระบบ ESS ใน Line OA “ESS Help Me” เพียง 3 ขั้นตอน ไม่ถึง 30 วินาที และไม่คิดว่า เจ้าหน้าที่ตํารวจจะเข้ามาช่วยเหลือถึงบ้านตามพิกัดที่แชร์ไป ภายในเวลา 20 นาที
นายอนุกูล กล่าวเพิ่มเติมว่า ขอเชิญชวนพี่น้องประชาชนร่วมเพิ่มเพื่อน ผ่าน Line OA “ESS Help Me” บนมือถือของท่าน เพื่อร่วมด้วยช่วยกัน “ปักหมุด หยุดเหตุ” เป็นเครือข่ายในการชี้เป้า เฝ้าระวัง ป้องกันเหตุฉุกเฉินทางสังคมตลอด 24 ชั่วโมง ในทุกจังหวัดทั่วประเทศ โดยมีทีมสหวิชาชีพในระบบ ไม่ว่าจะเป็น เจ้าหน้าที่ตํารวจ สายด่วน 191 เจ้าหน้าที่หน่วยงานทีม One Home พม.ทุกจังหวัด อาสาสมัคร และผู้แทนหน่วยงานที่เกี่ยวข้อง เป็นต้น พร้อมเข้าไปช่วยเหลือถึงจุดเกิดเหตุอย่างแม่นยํา รวดเร็ว และทันเหตุการณ์ เพื่อลดการเกิดเหตุรุนแรง ลดการบาดเจ็บ และการเสียชีวิต
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมเจ้าท่า ศูนย์ฝึกพาณิชย์นาวี นำนักเรียนเดินเรือ ชั้นปีที่ 2 ออกฝึกภาคปฏิบัติทางทะเล เส้นทางสมุทรปราการ - มาเลเซีย - สิงคโปร์
วันพุธที่ 3 พฤษภาคม 2566
กรมเจ้าท่า ศูนย์ฝึกพาณิชย์นาวี นํานักเรียนเดินเรือ ชั้นปีที่ 2 ออกฝึกภาคปฏิบัติทางทะเล เส้นทางสมุทรปราการ - มาเลเซีย - สิงคโปร์
...
กรมเจ้าท่า ศูนย์ฝึกพาณิชย์นาวี นํานักเรียนเดินเรือ ชั้นปีที่ 2 ออกฝึกภาคปฏิบัติทางทะเล เส้นทางสมุทรปราการ - มาเลเซีย - สิงคโปร์
ศูนย์ฝึกพาณิชย์นาวี กรมเจ้าท่า กระทรวงคมนาคม โดยนาวาโท ธชย สุอังคะวาทิน นักเดินเรือชํานาญการ ปฏิบัติหน้าที่ ผู้บังคับการเรือสาครวิสัย นํานักเรียนเดินเรือพาณิชย์ชั้นปีที่ 2 ฝ่ายเดินเรือและฝ่ายช่างกลเรือ พร้อมด้วยนักศึกษาจากสถาบันในโครงการพัฒนาบุคลากรด้านพาณิชย์นาวี ได้แก่ มหาวิทยาลัยบูรพา มหาวิทยาลัยเทคโนโลยีราชมงคลศรีวิชัย และวิทยาลัยเทคโนโลยีและอุตสาหกรรมการต่อเรือนครศรีธรรมราช ระหว่างวันที่ 30 เมษายน ถึง 19 พฤษภาคม 2566 รวมระยะเวลา 20 วัน ในเส้นทางการเดินเรือ สมุทรปราการ - เกาะช้าง จังหวัดตราด - เมืองท่าปีนัง สหพันธรัฐมาเลเซีย - เกาะลังกาวี สหพันธรัฐมาเลเซีย - เมืองท่าสิงคโปร์ สาธารณรัฐสิงคโปร์ - ท่าเทียบเรือน้ําลึก จังหวัดสงขลา - สมุทรปราการ
ทั้งนี้ การฝึกภาคทะเลฯ ในครั้งนี้ เพื่อให้นักศึกษาเกิดความเข้าใจและคุ้นเคยกับการปฏิบัติงานในเรือ เก็บเกี่ยวประสบการณ์การเดินเรือของนักเรียน เพื่อจะเป็นกําลังสําคัญในการช่วยขับเคลื่อนเศรษฐกิจของประเทศในอนาคต และสนับสนุนกิจการพาณิชยนาวีให้สามารถแข่งขันกับนานาประเทศได้อย่างภาคภูมิ
รัฐบาลไทย-ข่าวทำเนียบรัฐบาล-ผู้ตรวจฯ เดชา ตรวจติดตามการดำเนินงาน สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น ผ่านการประชุมอิเล็กทรอนิกส์ (Zoom Meeting)
วันพุธที่ 3 พฤษภาคม 2566
03/05/2566
ผู้ตรวจฯ เดชา ตรวจติดตามการดําเนินงาน สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น ผ่านการประชุมอิเล็กทรอนิกส์ (Zoom Meeting)
ผู้ตรวจฯ เดชา ตรวจติดตามการดําเนินงาน สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น ผ่านการประชุมอิเล็กทรอนิกส์ (Zoom Meeting)
เมื่อวันที่ 2 พฤษภาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม (ผตร.อก.) เป็นประธานการประชุมออนไลน์ร่วมกับ สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น โดยมี ดร.กิตติพันธุ์ บางยี่ขัน อัครราชทูตที่ปรึกษาฝ่ายอุตสาหกรรม และคณะเจ้าหน้าที่ รายงานความก้าวหน้าการดําเนินงานตามตัวชี้วัดกรณีศึกษา (Case Study) ของหน่วยงานภาครัฐและภาคเอกชนญี่ปุ่น ที่สอดคล้องกับนโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ใน 4 มิติ พร้อมนี้ได้ติดตามการขับเคลื่อนความร่วมมือ (MOU) ที่ดําเนินการกับหน่วยงานภายในกระทรวงอุตสาหกรรม
ในการนี้ ผตร.อก.(นายเดชา) ได้หารือ มาตรการ และแนวทางจัดการสิ่งแวดล้อมของประเทศญี่ปุ่น เพื่อนํามาประยุกต์ใช้ในการขับเคลื่อน MIND ของกระทรวงฯ โดยเฉพาะแนวทางการบริหารจัดการและกําจัดกากอุตสาหกรรมของประเทศญี่ปุ่น รวมถึงความร่วมมือระหว่างกระทรวงอุตสาหกรรม และเมืองคิตะคิวชู (Kitakyushu) ซึ่งเป็นเมืองต้นแบบเมืองอุตสาหกรรมเชิงนิเวศ (Eco Town) ที่เป็นศูนย์รวมโรงงานอุตสาหกรรมในด้านเศรษฐกิจหมุนเวียน (Circular Economy) แบบครบวงจร
รัฐบาลไทย-ข่าวทำเนียบรัฐบาล-กรมทางหลวง พร้อมอำนวยความสะดวกและปลอดภัยรองรับการเดินทางบนทางหลวง ในช่วงวันหยุดยาว 4 – 7 พ.ค. 66 สอบถามสภาพจราจรโทร 1586
วันพุธที่ 3 พฤษภาคม 2566
กรมทางหลวง พร้อมอํานวยความสะดวกและปลอดภัยรองรับการเดินทางบนทางหลวง ในช่วงวันหยุดยาว 4 – 7 พ.ค. 66 สอบถามสภาพจราจรโทร 1586
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวงได้เตรียมความพร้อมดําเนินมาตรการอํานวยความสะดวกและปลอดภัย ตามที่คณะรัฐมนตรีกําหนดวันหยุดราชการเพิ่มเป็นกรณีพิเศษ (ต่อเนื่องจากวันที่ 4 พ.ค. 66 วันฉัตรมงคล) ในวันที่ 5 พฤษภาคม 2566 ส่งผลให้มีวันหยุดราชการต่อเนื่องระหว่างวันที่ 4 - 7 พฤษภาคม 2566 ซึ่งคาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมากนั้น โดยได้สั่งการให้ทุกหน่วยงานในสังกัดกรมทางหลวงประกอบด้วย สํานักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่ อุปกรณ์อํานวยความปลอดภัยและรถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทาง พร้อมบูรณาการร่วมกับตํารวจทางหลวงและตํารวจท้องที่ในการบริหารสัญญาณไฟจราจร หากพบว่ามีปริมาณจราจรหนาแน่นจะทําการจัดช่องทางพิเศษอีกด้วย
อธิบดีกรมทางหลวง กล่าวต่อไปว่า สําหรับโครงการที่อยู่ระหว่างการก่อสร้างได้ขอความร่วมมือผู้รับจ้างคืนพื้นผิวจราจรให้มีช่องจราจรเท่าเดิม เพื่อให้มีผลกระทบต่อการเดินทางน้อยที่สุดและตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อํานวยความปลอดภัยต่างๆให้เป็นไปตามมาตรฐานงานก่อสร้าง รวมถึง จัดเตรียมห้องสุขาบริเวณสํานักงานหมวดทางหลวงทั่วประเทศในการรองรับประชาชนที่จะมาใช้บริการ นอกจากนี้ ยังได้สั่งการให้บริหารจัดการบริเวณหน้าด่านเก็บเงินบนทางหลวงพิเศษหมายเลข 7 และ ทางหลวงพิเศษหมายเลข 9 เพื่ออํานวยความสะดวกให้กับผู้ใช้ทางและหลีกเลี่ยงปัญหาการจราจรติดขัดบริเวณหน้าด่านฯ
ทั้งนี้ หากประชาชนต้องการสอบถามข้อมูลเส้นทาง สภาพการจราจร แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-กรมทางหลวงชนบท ต้อนรับฤดูร้อน ชวนปักหมุดเช็กอินริมน้ำโขง กราบไหว้สักการะศาลพ่อปู่พญานาค อนันตนาคราช
วันพุธที่ 3 พฤษภาคม 2566
กรมทางหลวงชนบท ต้อนรับฤดูร้อน ชวนปักหมุดเช็กอินริมน้ําโขง กราบไหว้สักการะศาลพ่อปู่พญานาค อนันตนาคราช
บนถนนสาย มห.3003 จังหวัดมุกดาหาร เสริมเศรษฐกิจการท่องเที่ยวไทย - สปป.ลาว อย่างยั่งยืน
กรมทางหลวงชนบท (ทช.) กระทรวงคมนาคม เชิญชวนประชาชนและนักท่องเที่ยวเดินทางเช็กอินบริเวณริมแม่น้ําโขงบนถนนทางหลวงชนบทสาย มห.3003 จังหวัดมุกดาหาร เสริมสิริมงคลที่ศาลพ่อปู่พญานาค อนันตนาคราช ตั้งอยู่ริมสะพานมิตรภาพไทย - ลาว แห่งที่ 2 (มุกดาหาร - สะหวันนะเขต) บริเวณจุดชมวิวจะเห็นรูปปั้นพญาอนันตนาคราชเลื้อยพันรอบเสาสีทองตั้งสูงเหนือสะพานมิตรภาพ ช่วงลําตัวองค์พญานาคมีเกล็ดสีดําตัดกับแผงสีทองสวยสง่าน่าเกรงขาม หันหน้าออกสู่แม่น้ําโขง ชาวไทยและประเทศเพื่อนบ้าน นิยมมากราบไหว้ขอพร อธิษฐานขอโชคลาภเป็นจํานวนมาก ถือเป็นความเชื่อและศรัทธาของผู้ที่อาศัยอยู่ในแถบลุ่มน้ําโขง เมื่อตกเย็นจะมีถนนคนเดินพ่อค้าแม่ค้าตั้งร้านค้าขายอาหาร ของที่ระลึก ร้านหมูกระทะ แจ่วฮ้อน ให้นักท่องเที่ยวนั่งรับประทานอาหารพร้อมเสพบรรยากาศริมน้ําโขงที่สามารถมองไปยังฝั่ง สปป.ลาว อีกด้วย
ทช. ขอแนะนําให้ใช้เส้นทางเลียบแม่น้ําโขงไปทางจังหวัดนครพนม จะได้พบกับสถานที่ท่องเที่ยวที่น่าสนใจอีกหลายแห่ง อาทิ วัดสองคอน โบสถ์คริสต์นิกายโรมันคาทอลิกที่มีรูปแบบสถาปัตยกรรมน่าทึ่งที่สวยงามทันสมัย เป็นอนุสรณ์สถานเพื่อรําลึกถึงคริสต์ศาสนิกชนผู้ล่วงลับ จากนั้นปิดท้ายทริปที่แก่งกะเบา แก่งหินที่ทอดยาว ริมแม่น้ําโขง ที่ถูกกระแสน้ํากัดเซาะทําให้หินเกิดรูปร่างที่สวยงาม โดยเฉพาะในช่วงเดือนพฤษภาคมที่น้ําลด จะสามารถมองเห็นเกาะแก่งกลางน้ําได้อย่างชัดเจน นับเป็นอีกสถานที่พักผ่อนยอดนิยมในฤดูร้อน และมีรูปปั้นพญาศรีภุชงค์มุกดานาคราชที่ต้องมาสักการะขอพร
สําหรับการเดินทางมากราบไหว้สักการะศาลพ่อปู่พญานาค อนันตนาคราช ใช้ระยะเวลาเดินทางเพียง 15 นาที โดยเริ่มต้นจากหอนาฬิกามุกดาหารบนถนนพิทักษ์พนมเขต มุ่งหน้าไปทางตลาดอินโดจีน จากนั้นเลี้ยวซ้ายเข้าสู่ถนนสมุทรศักดารักษ์ มุ่งหน้าสู่ถนนสําราญชายโขงเหนือ ประมาณ 4 กิโลเมตร และเข้าสู่ถนนทางหลวงชนบทสาย มห.3003 อีกประมาณ 2 กิโลเมตร จะถึงศาลพ่อปู่ฯ อยู่ทางขวามือ จากนั้นหากต้องการเดินทางต่อไปที่วัดสองคอน ใช้ถนนทางหลวงชนบทสาย มห.3003 ตรงไปอีก 4.8 กิโลเมตร จนถึงสามแยกสถานีตํารวจชุมชนบางทรายน้อย เลี้ยวขวาเข้าสู่ถนนทางหลวงชนบทสาย นพ.3015 เลียบแม่น้ําโขงไปประมาณ 15 กิโลเมตร จะถึงวัดสองคอน และตรงไปอีกประมาณ 3.5 กิโลเมตร จะถึงแก่งกระเบา ทั้งนี้ เพื่อเป็นการส่งเสริมเศรษฐกิจการท่องเที่ยวบริเวณเขตเศรษฐกิจชายแดน ช่วยกระจายรายได้สู่ชุมชนอย่างยั่งยืน โดยสามารถสอบถามข้อมูลเพิ่มเติมได้ที่แขวงทางหลวงชนบทมุกดาหาร โทร. 0 4267 2041 หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-ทส. พร้อมใจ ถวายพระพรชัยมงคล พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
วันพุธที่ 3 พฤษภาคม 2566
ทส. พร้อมใจ ถวายพระพรชัยมงคล พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
ทส. พร้อมใจ ถวายพระพรชัยมงคล พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
ทส. พร้อมใจ ถวายพระพรชัยมงคล พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566
วันที่ 3 พฤษภาคม 2566 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายธเนศพล ธนบุณยวัฒน์ เลขานุการ รมว.ทส. และ นายจตุพร บุรุษพัฒน์ ปลัดกระทรวงฯ นําคณะผู้บริหารระดับสูง ข้าราชการ พนักงาน และเจ้าหน้าที่ในสังกัดกระทรวงฯ ทั่วประเทศ ร่วมถวายพระพรชัยมงคล พระบาทสมเด็จพระเจ้าอยู่หัว และลงนามถวายพระพรชัย ต่อหน้าพระบรมฉายาลักษณ์ พระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 โดยพร้อมเพรียงกัน ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล VDO Conference เพื่อแสดงออกถึงความจงรักภักดี และน้อมสํานึกในพระมหากรุณาธิคุณอันหาที่สุดมิได้ นับแต่พระบาทสมเด็จพระวชิรเกล้าเจ้าอยู่หัว เสด็จเถลิงถวัลยราชสมบัติ เป็นพระมหากษัตริย์ ลําดับที่ 10 แห่งราชวงศ์จักรี
"วันฉัตรมงคล” คือ วันที่รําลึกถึง "พระราชพิธีฉลองพระเศวตฉัตร" หรือ “พระราชพิธีบรมราชาภิเษก” เป็นพระมหากษัตริย์ รัชกาลที่ 10 แห่งราชวงศ์จักรี และราชอาณาจักรไทย ของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดย "วันฉัตรมงคล" จะถูกกําหนดวันขึ้นตามวันบรมราชาภิเษกของกษัตริย์ในรัชกาลปัจจุบัน ทั้งนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ตั้งการพระราชพิธีนี้ขึ้นในวันที่ 4 - 6 พฤษภาคม พ.ศ. 2562 โดยมีกําหนดงานพระราชพิธีบรมราชาภิเษกอย่างเป็นทางการ ในวันที่ 4 พฤษภาคม พ.ศ. 2562 ดังนั้น ในปีต่อ ๆ ไป จึงให้ถือว่าวันดังกล่าวนี้ เป็น "วันฉัตรมงคล" และนับเป็นวันหยุดราชการและวันหยุดนักขัตฤกษ์
รัฐบาลไทย-ข่าวทำเนียบรัฐบาล-Five Thai products boast largest global market share in 2022
วันพุธที่ 3 พฤษภาคม 2566
Five Thai products boast largest global market share in 2022
Five Thai products boast largest global market share in 2022
May 3, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the analysis of 5 Thai export products that topped global market share in 2022, namely, durian, cassava, condom, canned pineapple, and canned tuna.
According to the data from Global Demand Dashboard on the website: http://คิดค้า.com, in 2022:
- Export value of fresh durian was USD3,219.42 million, with 93.3% global market share. The main markets were China, Hong Kong and Taiwan
- Export value of cassava was USD1,523.80 million, with 46.5% global market share. The main market was China (accounting for 98.6% of the country’s cassava export)
- Export value of condom was USD272.26 million, with 44.0% global market share. The main markets were China, USA, and Vietnam
- Export value of canned pineapple was USD469.69 million, with 36.4% global market share. The main markets were USA, Russia, and Germany
- Export value of canned tuna was USD2,284.21 million, with 24.8% global market share. The main markets were USA, Japan, and Australia
This is in line with the Department of Agricultural Promotion’s data which shows that Thailand exported 110,144 million Baht worth of fresh durians and 14,943 million Baht worth of frozen durians in 2022. The Prime Minister thanked all concerned sectors for the success in Thai product export in the global markets, and was confident of the competitiveness of other Thai products to be promoted through the Government’s various policy implementations, e.g., business matching, domestic & overseas product distribution channels, etc., in a bid to increase market shares and add more values.
รัฐบาลไทย-ข่าวทำเนียบรัฐบาล-ครม.ไฟเขียว ส่งออกเมล็ดกาแฟคั่ว – ผลิตภัณฑ์กาแฟที่ผสมเมล็ดกาแฟในประเทศกับนำเข้า เพิ่มแต้มต่อตลาดต่างประเทศ
วันพุธที่ 3 พฤษภาคม 2566
ครม.ไฟเขียว ส่งออกเมล็ดกาแฟคั่ว – ผลิตภัณฑ์กาแฟที่ผสมเมล็ดกาแฟในประเทศกับนําเข้า เพิ่มแต้มต่อตลาดต่างประเทศ
.....
ที่ประชุม ครม. (2 พ.ค. 66) เห็นชอบเพิ่มช่องทางการส่งออกเมล็ดกาแฟคั่วและผลิตภัณฑ์กาแฟไทย ให้สอดคล้องกับสถานการณ์การผลิตและการตลาดภายในประเทศ รวมถึงสนับสนุนให้ผู้ประกอบการไทย สามารถส่งออกเมล็ดกาแฟคั่วและผลิตภัณฑ์กาแฟที่ผลิตจากเมล็ดกาแฟดิบที่นําเข้าจากต่างประเทศผสมกับเมล็ดกาแฟดิบภายในประเทศไปยังต่างประเทศได้ จากเดิมที่ส่งออกได้เพียงผลิตภัณฑ์กาแฟที่แปรรูปจากเมล็ดกาแฟดิบที่นําเข้าจากต่างประเทศเท่านั้น สําหรับสาระสําคัญ มีดังนี้
.
1. เพิ่มคํานิยาม “เมล็ดกาแฟคั่ว” ให้รวมถึง เมล็ดกาแฟคั่วที่บดแล้ว และยังไม่บด (จากเดิมไม่มี)
2. ปรับแก้กรณีที่ไม่ต้องมีหนังสือรับรองถิ่นกําเนิดสินค้าตามข้อบังคับขององค์การกาแฟระหว่างประเทศ (International Coffee Organization: ICO) โดยเพิ่มกรณีการส่งออกเมล็ดกาแฟคั่วและเมล็ดกาแฟดิบที่นําเข้าจากต่างประเทศผสมกับเมล็ดกาแฟดิบภายในประเทศ (จากเดิมไม่มี)
3. ปรับแก้ข้อยกเว้นไม่ต้องขอใบอนุญาตส่งออก และไม่ต้องมีหนังสือรับรองถิ่นกําเนิดสินค้า โดยเพิ่มกรณีส่งคืนสินค้ากาแฟกลับประเทศต้นทาง เพื่ออํานวยความสะดวกให้แก่ผู้ประกอบการกาแฟไทยที่ได้สินค้ากาแฟไม่ตรงตามความต้องการหรือสินค้ากาแฟนั้นเสื่อมสภาพ (จากเดิมไม่มี)
.
ส่วนสาระสําคัญอื่น ๆ ยังคงเดิม เช่น ให้กาแฟเป็นสินค้าที่ต้องขออนุญาตในการส่งออก และต้องมีหนังสือรับรองถิ่นกําเนิดสินค้าตามข้อบังคับของ ICO ซึ่งออกโดยกรมการค้าระหว่างประเทศ ในการส่งออก
.
การแก้ไขร่างกฎหมายฉบับนี้ จะช่วยส่งเสริมให้ผู้ประกอบการกาแฟไทย สามารถส่งออกกาแฟแปรรูปที่ผลิตจากเมล็ดกาแฟดิบในประเทศได้ และทําให้ผลิตภัณฑ์กาแฟแปรรูปเพื่อการส่งออกมีความหลากหลายมากยิ่งขึ้น สามารถตอบสนองความต้องการของผู้บริโภค เพิ่มมูลค่าการผลิตเมล็ดกาแฟคั่วในประเทศผสมกับเมล็ดกาแฟดิบนําเข้า และเพิ่มโอกาสการส่งออกไปยังตลาดต่างประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก เตรียมพร้อมมาตรการอำนวยความสะดวกและความปลอดภัย รองรับการเดินทางของประชาชน ในช่วงวันหยุดต่อเนื่องวันฉัตรมงคล 2566
วันพุธที่ 3 พฤษภาคม 2566
กรมการขนส่งทางบก เตรียมพร้อมมาตรการอํานวยความสะดวกและความปลอดภัย รองรับการเดินทางของประชาชน ในช่วงวันหยุดต่อเนื่องวันฉัตรมงคล 2566
...
กรมการขนส่งทางบก เตรียมพร้อมมาตรการอํานวยความสะดวกและความปลอดภัย รองรับการเดินทางของประชาชน ในช่วงวันหยุดต่อเนื่องวันฉัตรมงคล 2566
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้สั่งการทุกหน่วยงานในสังกัดดําเนินการตามแผนอํานวยความสะดวกและความปลอดภัยรองรับการเดินทางของประชาชนในช่วงวันหยุดต่อเนื่องวันฉัตรมงคล ระหว่างวันที่ 4 - 7 พฤษภาคม 2566 ตามนโยบายของรัฐบาล และกระทรวงคมนาคม เพื่อป้องกันและลดอุบัติเหตุทางถนน รวมทั้งเสริมสร้างจิตสํานึกความปลอดภัยในการใช้รถใช้ถนน โดยกําชับไปยังสํานักงานขนส่งทั่วประเทศให้ดําเนินการอํานวยความสะดวกแก่ประชาชน จัดหารถโดยสารประจําทางและรถโดยสารไม่ประจําทางให้เพียงพอกับความต้องการเดินทางของประชาชน ตรวจสอบความพร้อมของพนักงานขับรถและสภาพรถให้มีความปลอดภัยทั้งเที่ยวไปและเที่ยวกลับ จัดตั้งศูนย์คุ้มครองผู้โดยสารรถสาธารณะชั่วคราว ตลอด 24 ชั่วโมง เพื่อรับเรื่องร้องเรียนและป้องกันมิให้ผู้โดยสารถูกเอารัดเอาเปรียบจากการใช้บริการรถโดยสารสาธารณะ กํากับ ดูแลสถานที่ รวมทั้งจัดระเบียบการเดินรถและการจราจรภายในสถานีขนส่งผู้โดยสารทุกแห่งในเขตกรุงเทพมหานครและพื้นที่ต่างจังหวัด การรักษาความสะอาดภายในสถานีขนส่ง การติดตั้งไฟฟ้าแสงสว่างภายในชานชาลาให้เพียงพอ และตรวจสอบการทํางานของกล้อง CCTV ให้สามารถใช้งานได้ตลอด 24 ชั่วโมง
อธิบดีกรมการขนส่งทางบก กล่าวเพิ่มเติมว่า ช่วงก่อนวันหยุดต่อเนื่อง ขบ. ได้จัดส่งเจ้าหน้าที่เข้าตรวจความพร้อมสถานประกอบการของผู้ประกอบการขนส่ง ณ สถานีขนส่งผู้โดยสาร 125 แห่ง และจุดจอดรถทุกแห่งทั่วประเทศ 53 แห่ง เพื่อตรวจความพร้อมของรถและผู้ขับรถก่อนนํารถออกให้บริการตามแบบ Checklist เช่น การมีใบอนุญาตขับรถที่ถูกต้อง ตรวจความพร้อมด้านร่างกาย และตรวจวัดระดับแอลกอฮอล์ในลมหายใจ เป็นต้น รวมทั้งกําชับให้ผู้ประกอบการและคนขับรถต้องปฏิบัติตามกฎหมายว่าด้วยการขนส่งทางบกและกฎหมายว่าด้วยรถยนต์ รวมทั้งกฎหมายว่าด้วยการจราจรทางบกอย่างเคร่งครัด และขอความร่วมมือไปยังผู้ประกอบการขนส่งสินค้าหลีกเลี่ยงการใช้งานรถบรรทุกในช่วงวันหยุดต่อเนื่อง สําหรับในช่วงระหว่างวันหยุดต่อเนื่อง จะประสานความร่วมมือกับหน่วยงานสาธารณสุขในพื้นที่สุ่มตรวจสารเสพติดของพนักงานขับรถสาธารณะ รวมทั้งตรวจความพร้อมของรถโดยสารสาธารณะ ณ สถานีขนส่งผู้โดยสาร และจุดจอด จุดตรวจ Checking Point 25 แห่ง บนถนนสายหลักและสายรองทั่วประเทศ ทั้งนี้ ศูนย์บริหารจัดการเดินรถระบบ GPS ทั้งส่วนกลางและส่วนภูมิภาคได้จัดเจ้าหน้าที่เฝ้าระวังการใช้ความเร็วและชั่วโมงการทํางานผู้ขับรถรถโดยสารสาธารณะเกินอัตราที่กฎหมายกําหนด ตลอด 24 ชั่วโมง โดยตรวจสอบจากระบบ GPS ควบคู่กับการจัดผู้ตรวจการออกตรวจสอบความเร็ว หากตรวจพบพนักงานขับรถทําผิดจะดําเนินการลงโทษผู้ฝ่าฝืนอย่างเด็ดขาดต่อไป
รัฐบาลไทย-ข่าวทำเนียบรัฐบาล-รองปลัด.กษ.เป็นประธานเปิดการประชุมเชิงปฏิบัติการเพื่อวางแผนการดำเนินการโครงการความร่วมมือไทย-เยอรมัน
วันพุธที่ 3 พฤษภาคม 2566
รองปลัด.กษ.เป็นประธานเปิดการประชุมเชิงปฏิบัติการเพื่อวางแผนการดําเนินการโครงการความร่วมมือไทย-เยอรมัน
รองปลัด.กษ.เป็นประธานเปิดการประชุมเชิงปฏิบัติการเพื่อวางแผนการดําเนินการโครงการความร่วมมือไทย-เยอรมัน
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานเปิดการประชุมเชิงปฏิบัติการเพื่อวางแผนการดําเนินการโครงการความร่วมมือไทย-เยอรมัน ด้านพลังงาน คมนาคม และการเปลี่ยนแปลงสภาพภูมิอากาศ (Thai – German Cooperation on Energy, Mobility, and Climate : TGC-EMC) ภาคส่วนพลังงานชีวมวล พร้อมด้วย ผู้แทนหน่วยงานที่เกี่ยวข้องเข้าร่วม ณ ห้องลาดพร้าว โรงแรมเซ็นทารา แกรนด์ แอท เซ็นทรัลพลาซา ลาดพร้าว
สําหรับการประชุมเชิงปฏิบัติการดังกล่าวมีวัตถุประสงค์เพื่อกําหนดกรอบแนวทางการดําเนินโครงการความร่วมมือไทย-เยอรมัน ด้านพลังงาน คมนาคม และการเปลี่ยนแปลงสภาพภูมิอากาศ (TGC-EMC) ภาคส่วนพลังงานชีวมวล ร่วมกับหน่วยงานภาคี ในการส่งเสริมการนําเศษวัสดุเหลือใช้ทางเกษตรไปเป็นเชื้อเพลิงชีวมวลสําหรับผลิตพลังงานทางเลือกของไทยและลดปัญหาการเผาในที่โล่ง ซึ่งโครงการ TGC-EMC เป็นโครงการความร่วมมือระหว่างประเทศไทยและเยอรมัน ประกอบด้วยภาคส่วนต่าง ๆ ได้แก่ พลังงานชีวมวล พลังงานหมุนเวียน อุตสาหกรรม การขนส่ง และการเงิน สําหรับภาคส่วนพลังงานชีวมวล กระทรวงเกษตรฯ ได้มอบหมายให้คณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร เป็นหน่วยประสานหลักระดับนโยบาย ร่วมกับภาคส่วนอื่นของโครงการ ตลอดจนเป็นหน่วยงานกลางในการประสานความร่วมมือระหว่างหน่วยงานภาคีของภาคส่วนชีวมวล ได้แก่ สํานักงานเศรษฐกิจการเกษตร กรมการข้าว กรมพัฒนาที่ดิน กรมวิชาการเกษตร กรมส่งเสริมการเกษตร สํานักงานการปฏิรูปที่ดินเพื่อเกษตรกรรม และสํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาสตูล คุมเข้มมาตรการความปลอดภัยทางน้ำ ยกระดับคุณภาพชีวิตประชาชน สะดวก ทั่วถึง และปลอดภัย รองรับนักท่องเที่ยวในช่วงวันหยุดยาว
วันพุธที่ 3 พฤษภาคม 2566
สํานักงานเจ้าท่าภูมิภาคสาขาสตูล คุมเข้มมาตรการความปลอดภัยทางน้ํา ยกระดับคุณภาพชีวิตประชาชน สะดวก ทั่วถึง และปลอดภัย รองรับนักท่องเที่ยวในช่วงวันหยุดยาว
...
สํานักงานเจ้าท่าภูมิภาคสาขาสตูล คุมเข้มมาตรการความปลอดภัยทางน้ํา ยกระดับคุณภาพชีวิตประชาชน สะดวก ทั่วถึง และปลอดภัย รองรับนักท่องเที่ยวในช่วงวันหยุดยาว
วันที่ 2 พฤษภาคม 2566 นายอารีฟ สารอเอ็ง รักษาราชการแทนผู้อํานวยการสํานักงานเจ้าท่าภูมิภาคสาขาสตูล กระทรวงคมนาคม มอบหมายให้ เจ้าหน้าที่และพนักงานประจําท่าเทียบเรือตํามะลัง ท่าเทียบเรือปากบารา และท่าเทียบเรือเกาะหลีเป๊ะ จังหวัดสตูล คุมเข้มมาตรการความปลอดภัยทางน้ํา รองรับนักท่องเที่ยว ที่จะสัญจรในช่วงวันหยุดยาว ตั้งแต่วันที่ 4 - 7 พฤษภาคม 2566 โดยให้ดําเนินการตามมาตรการความปลอดภัยก่อนให้เรือออกจากท่าเทียบเรือ จัดระเบียบการขึ้น ลงเรือ เพื่อความปลอดภัยของประชาชนที่มาใช้บริการบริเวณท่าเทียบเรือ ให้พนักงานประจําท่าเทียบเรือแนะนํามาตรการความปลอดภัยกับผู้โดยสารก่อนออกจากท่า และขอความร่วมมือจากผู้ประกอบการท่าเรือ เจ้าของเรือ นายท้าย คนประจําเรือ ผู้ควบคุมเรือ ระมัดระวังการเดินเรือ ตรวจสอบสภาพอากาศจากกรมอุตุนิยมวิทยา พร้อมทั้งปฏิบัติตามประกาศ คําสั่งของกรมเจ้าท่าและหน่วยงานที่เกี่ยวข้อง ก่อนออกเรือทุกครั้ง รวมทั้งปฏิบัติตามคําสั่งเจ้าหน้าที่ประจําท่าเรืออย่างเคร่งครัด
ทั้งนี้ ในช่วงก่อนวันหยุดยาวนี้ สํานักงานเจ้าท่าภูมิภาคสาขาสตูล ได้นํามาตรการความปลอดภัยทางน้ําในช่วงวันหยุดต่อเนื่องจากส่วนกลาง มาจัดทําแผนบูรณาการร่วมกับหน่วยงานทางน้ํา อาทิ ตํารวจน้ํา ตํารวจท่องเที่ยว ผู้ประกอบการเรือ ออกตรวจความพร้อมของเรือ ท่าเรือ รวมทั้งขอความร่วมมือผู้โดยสารและนักท่องเที่ยว สวมใส่เสื้อชูชีพให้เรียบร้อยก่อนออกเดินทางทางน้ํา และหากพบเห็นเหตุการณ์ความไม่ปลอดภัยทางน้ํา โทร 1199 สายด่วนกรมเจ้าท่า ได้ตลอด 24 ชม.
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ เชิญชวนคนไทยร่วมส่งแรงใจเชียร์ทัพนักกีฬาไทยสู้ศึกซีเกมส์ 2023 ครั้งที่ 32 ณ ราชอาณาจักรกัมพูชา ระหว่างวันที่ 5 – 17 พฤษภาคม 2566
วันพุธที่ 3 พฤษภาคม 2566
03/05/2566
โฆษกรัฐบาลเผยนายกฯ เชิญชวนคนไทยร่วมส่งแรงใจเชียร์ทัพนักกีฬาไทยสู้ศึกซีเกมส์ 2023 ครั้งที่ 32 ณ ราชอาณาจักรกัมพูชา ระหว่างวันที่ 5 – 17 พฤษภาคม 2566
โฆษกรัฐบาลเผยนายกฯ เชิญชวนคนไทยร่วมส่งแรงใจเชียร์ทัพนักกีฬาไทยสู้ศึกซีเกมส์ 2023 ครั้งที่ 32 ณ ราชอาณาจักรกัมพูชา ระหว่างวันที่ 5 – 17 พฤษภาคม 2566
(วันที่ 3 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอร่วมเป็นส่วนหนึ่งส่งแรงใจเชียร์คณะนักกีฬาทีมชาติไทย ที่เดินทางไปร่วมการแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา ระว่างวันที่ 5 – 17 พฤษภาคม 2566 นี้
โฆษกประจําสํานักนายกรัฐมนตรี กล่าวว่า กีฬาซีเกมส์ ครั้งที่ 32 กัมพูชาจะเป็นเจ้าภาพครั้งแรก มี 11 ชาติเข้าร่วมแข่งขัน โดยจัดแข่งขันทั้งหมด 38 ชนิดกีฬา 584 เหรียญทอง ในส่วนของทัพนักกีฬาไทยส่งนักกีฬาเข้าร่วมการแข่งขันทั้งหมด 846 คน ใน 36 ชนิดกีฬา และ 1 กีฬาสาธิต ซึ่งนักกีฬาไทยมีลุ้นในหลายชนิดกีฬา พร้อมคาดหวังได้เหรียญทองไม่น้อยกว่า 100 เหรียญ
โฆษกประจําสํานักนายกรัฐมนตรียังกล่าวเพิ่มเติมว่า ประเทศไทย จะเป็นเจ้าภาพจัดการแข่งขันกีฬาซีเกมส์ ครั้งที่ 33 ในปี พ.ศ. 2568 (ค.ศ. 2025) และกีฬาอาเซียนพาราเกมส์ ครั้งที่ 13 พ.ศ. 2568 (ค.ศ. 2025) โดยจากการประชุมคณะอนุกรรมการเพื่อพิจารณาจังหวัดเจ้าภาพฯ ครั้งที่ 1/2566 ได้มีมติให้ 3 จังหวัด ได้แก่ กรุงเทพมหานคร ชลบุรี และสงขลา เป็นจังหวัดหลักในการเป็นเจ้าภาพจัดการแข่งขันในครั้งนี้ ขณะที่จังหวัดนครราชสีมา ได้สิทธิจัดกีฬาอาเซียนพาราเกมส์ โดยพิจารณาคัดเลือกจากความพร้อมและศักยภาพของแต่ละจังหวัดในการจัดการแข่งขันฯ ในด้านต่าง ๆ นอกจากนี้ ที่ประชุมยังรับทราบเรื่อง (ร่าง) 43 ชนิดกีฬาที่จะกําหนดจัดการแข่งขันกีฬา และจะเสนอเข้าที่ประชุมคณะรัฐมนตรี เพื่อพิจารณาต่อไป
“นายกรัฐมนตรีขอร่วมเป็นกําลังใจให้นักกีฬาทีมชาติไทยและเจ้าหน้าที่ทุกคนในการแข่งขันกีฬาซีเกมส์ครั้งนี้ โดยขอให้แข่งขันด้วยกําลังใจ แสดงศักยภาพ และความสามารถอย่างเต็มที่ โดยเชิญชวนพี่น้องชาวไทยร่วมส่งแรงใจเชียร์นักกีฬาทุกคนตลอดการแข่งขัน โดยพิธีเปิดการแข่งขันจะมีขึ้นในวันที่ 5 พฤษภาคม 2566 ส่วนพิธีปิดจะมีขึ้นในวันที่ 17 พฤษภาคม 2566 นี้” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส เดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 4/2566
วันพุธที่ 3 พฤษภาคม 2566
ดีอีเอส เดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 4/2566
ดีอีเอส เดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 4/2566
วันนี้ (3 พ.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการกํากับการขับเคลื่อนขีดความสามารถในการแข่งขันด้านดิจิทัลของประเทศไทย ครั้งที่ 4/2566 โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ดร.ปิยนุช วุฒิสอน ผู้อํานวยการสํานักงานสถิติแห่งชาติ และเจ้าหน้าที่ที่เกี่ยวข้อง เข้าร่วมประชุมฯ ณ ห้องประชุม 601 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-​๔ พฤษภาคม ”วันฉัตรมงคล” รำลึกพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันพุธที่ 3 พฤษภาคม 2566
​๔ พฤษภาคม ”วันฉัตรมงคล” รําลึกพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
เช้าวันนี้ ๓ พ.ค. ๖๖ เวลา ๐๙.๐๐ น. พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีลงนามถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันฉัตรมงคล (๔ พ.ค. ๖๖) ณ ห้องพินิตประชานาถ ในศาลาว่าการกลาโหม
เพื่อเป็นการแสดงออกถึงความจงรักภักดี และเทิดทูนสถาบันพระมหากษัตริย์ และสํานึกในพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงปฏิบัติบําเพ็ญพระราชกรณียกิจเพื่อความผาสุกของราษฎรและประเทศชาติ
“วันฉัตรมงคล” ถือเป็นวันที่รําลึกถึงพระราชพิธีบรมราชาภิเษก เป็นพระมหากษัตริย์ รัชกาลที่ ๑๐ แห่งราชวงศ์จักรี และราชอาณาจักรไทยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทั้งนี้ ได้มีพระปฐมบรมราชโองการพระราชทานอารักขาแก่ประชาชนชาวไทย ความว่า "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป" ตั้งแต่นั้นเป็นต้นมา พสกนิกรชาวไทยจึงได้ถือเอาวันที่ ๔ พฤษภาคม ของทุกปีเป็นวันฉัตรมงคล เพื่อน้อมรําลึกถึงวันสําคัญนี้ตลอดมา
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันฉัตรมงคล 4 พฤษภาคม 2566
วันพุธที่ 3 พฤษภาคม 2566
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันฉัตรมงคล 4 พฤษภาคม 2566
...
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันฉัตรมงคล 4 พฤษภาคม 2566
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันพฤหัสบดีที่ 4 พฤษภาคม 2566 (วันฉัตรมงคล) ตั้งแต่เวลา 00.01 - 24.00 น. ดังนี้ ทางพิเศษเฉลิมมหานคร (ทางด่วนขั้นที่ 1) 19 ด่าน ทางพิเศษศรีรัช (ทางด่วนขั้นที่ 2) 31 ด่าน และทางพิเศษอุดรรัถยา (บางปะอิน - ปากเกร็ด) 10 ด่าน ซึ่งเป็นวันหยุดราชการประจําปีตามประกาศสํานักนายกรัฐมนตรี เป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทานฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) เพื่ออํานวยความสะดวกในการเดินทางในวันหยุดและช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษ นอกจากนี้ ผู้ใช้ทางพิเศษสามารถดาวน์โหลด Application EXAT Portal เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชัน และสิทธิประโยชน์ และขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตร Easy Pass เป็น Easy Pass Plusเตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) พร้อมทั้งรับสิทธิ์เข้าร่วมกิจกรรม “Easy Pass Plus อัปเดตปั๊บ...ลุ้นรับโชค” ลุ้นขึ้นทางด่วนฟรีถึง 3 ปี ภายในวันที่ 15 พฤษภาคม 2566 อีกด้วย สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543